Andreas Brehme

Andreas «Andy» Brehme (født 9. november 1960 i Hamburg) er en tysk fotballtrener, og tidligere fotballspiller. Han er best kjent for å ha scoret vinnermålet for  i finalen av VM 1990 mot  på straffespark.

Karriere 
Brehme spilte for 1. FC Kaiserslautern fra 1981 til 1986, og igjen fra 1993 til 1998, og for Bayern München fra 1986 til 1988. I tysk fotball vant han cupen i 1996 og seriemesterskapet i 1987 og i 1998. Fra 1987 til 1992 spilte han for italienske , som han vant Serie A med i 1989 og UEFA-cupen i 1991. 1992/1993-sesongen spilte han for Real Zaragoza i den spanske Primera División, før han returnerte til tysk fotball med Kaiserslautern.

Som landslagsspiller var han del av det  som i VM-sluttspillet i 1986 tapte finalen mot . Fire år senere scoret Brehme seiersmålet for Vest-Tyskland da de slo Argentina i finalen av VM-sluttspillet i 1990 med 1–0. Brehme scoret på frispark i VM-semifinalene i både 1986 og 1990. Brehme spilte sine siste kamper for det tyske landslaget i VM-sluttspillet i 1994, som endte med en skuffende kvartfinale for Tyskland.

Brehme var like komfortabel med å slå ballen med begge ben. Det gjorde ham til en anvendelig spiller som kunne spille på begge sider av banen, selv om han primært spilte på venstre side av forsvaret. Brehme var kjent som en angrepsvillig back med presise innlegg og skudd med begge ben. Han var også kjent som en god frispark-eksekutør og en sikker straffespark-skytter. Han pleide å ta straffespark med høyre fot, og hjørnespark og frispark med venstre fot.

Etter å ha vunnet den tyske serien med  i 1998, avsluttet Brehme fotballkarrieren for å bli trener. Han trente Kaiserslautern fra 2000 til 2002. I 2005 ble han assistenttrener for VfB Stuttgart, men fikk sparken etter noen måneder.

Eksterne lenker 
 

Tyske fotballspillere
Tyske fotballtrenere
Spillere i Fotball-EM 1984
Spillere i Fotball-VM 1986
Spillere i Fotball-EM 1988
Spillere i Fotball-VM 1990
Spillere i Fotball-EM 1992
Spillere i Fotball-VM 1994
Deltakere for Vest-Tyskland under Sommer-OL 1984
Fotballspillere under Sommer-OL 1984
Fotballspillere for 1. FC Saarbrücken
Fotballspillere for 1. FC Kaiserslautern
Fotballspillere for FC Bayern München
Fotballspillere for FC Internazionale Milano
Fotballspillere for Real Zaragoza
Fotballtrenere for 1. FC Kaiserslautern
Fotballtrenere for SpVgg Unterhaching
Verdensmestere i fotball
Personer fra Hamburg
Fødsler i 1960